als_Latn dik_Latn sag_Latn
Yahoo ka blerë një kompani të re, që quhet Cloud Party, një shfletues që bazohet tek krijimi i lojërave. Sipas një postimi të bërë nga stafi i Cloud Party, kompania do t’i bashkohet kompanisë Yahoo dhe shërbimet e tij do të mbyllen më 21 shkurt 2014.
Akoma është e paqartë se ç’do të bëjnë ata tek Yahoo, por kjo nuk është blerja e parë që kjo kompani bën, në këtë fushë. Në vitin 2013, Yahoo bleu Loki Studios, një kompani e cila merret me lojërat në telefon, dhe PlayerScale, një kompani lojërash në internet.
Yahoo ka edhe një portal të vetin për lojëra, por nuk është saktësisht gjëja e parë që ju mendoni, kur dëgjoni emrin e kësaj kompanie.
‘’Ne jemi të privilegjuar që kemi kaq shumë përdorues, të cilët ndajnë me ne ide dhe krijime kaq gjeniale. Ne jemi të emocionuar që do të sjellim vizionin dhe eksperiencën tonë tek një staf, që janë shumë të pasionuar pas lojërave. Faleminderit të gjithëve që ju bashkuat këtij udhëtimi të gjatë, dhe shpresojmë se ju do të jeni në pritje të asaj çfarë do vijë më vonë’’- shkroi Sam Thompson, kryetari i kompanisë Cloud Party.
(Herë të lexuara: 217)
als_Latn als_Latn als_Latn als_Latn als_Latn